**Formati i Raportit nga procesi i konsultimit**

**Hyrja/sfondi**

Ministria e Arsimit, Shkencës, Teknologjisë dhe Inovacionit, në mbështetje të nenit 5, paragrafi 3, nën paragrafi 3.1 dhe 3.2 të Ligjit Nr. 04/L-032 për Arsimin Parauniversitar në Republikën e Kosovës (Gazeta zyrtare nr. 17, dt. 16 shtator 2011), si dhe duke u bazuar në nenin 8 paragrafi 1, nën paragrafi 1.4 të Rregullores ( QRK) nr. 02/2021 për fushat e përgjegjësisë administrative të Zyrës së Kryeministrit dhe Ministrive (30.03.2021), bazuar në Rregulloren 04/2021 për ndryshimin dhe plotësimin e Rregullores ( QRK) nr. 02/2021 për fushat e përgjegjësisë administrative të Zyrës së Kryeministrit dhe Ministrive, bazuar në Rregulloren 03/2022 për fushat e përgjegjësisë administrative të Zyrës së Kryeministrit dhe Ministrive e ndryshuar dhe plotësuar me Rregulloren (QRK) Nr.04/2021. Ky UA i ka kaluar hapat e mëposhtëm të procesit legjislativ si: formimin e grupit punues, pjesëmarrjen në disa takime me grupin punues për hartimin e draftit fillestar për plotësim ndryshimin e UA-“ **Për dokumentacionit shkollor në arsimin parauniversitar ”**

Ky Udhëzim administrativ përcakton dokumentacionin shkollor për arsimin parauniversitar, përmbajtjen dhe formën e tyre, botimin, plotësimin, ruajtjen, gjuhët dhe përgjegjësitë e përdorimit.

Bazuar nё planifimin e punёs pёr hartimin e kёtij udhёzimi, menjёherё pas pranimit tё punёs me vendimin me nr.2-4466 tё datёs 17.12.2021, grupi punues ka filluar takimet dhe diskutimet nё nivele tё ndryshme rreth pёrmbajtjes sё kёtij udhёzimi.

Pjesëmarrësit në këtë proces ishin nga të gjithë sektorët relevantë të arsimit parauniversitar: si arsimi i përgjithshëm, arsimi gjithëpërfshirës, arsimi parashkollor, arsimi profesional,zyra e trajnimeve, zyra ligjore, si dhe pёrfaqёsuesit e nivelit komunal përkatësisht shkollat.

Pas përfundimit ky draft është dërguar për komente te palët e interesit (paraprak dhe publik).

**Ecuria procesit të konsultimit**

`

Duke pasur parasysh se procesi i konsultimeve është realizuar dhe është zhvilluar konform rregullave dhe procedurave të përcaktuara në Rregulloren për Punën e Qeverisë nr. 09/2011, Rregulloren Nr.05/2016 Për standardet minimale për procesin e konsultimit publik, Udhëzuesin për procesin e konsultimeve Nr.062/2011 dt. 26.09.2011, Ministria e Arsimit, Shkencës, Teknologjisë dhe Inovacionit si organ propozues i këtij akti nënligjor ka zhvilluar procesin e konsultimeve paraprake dhe publike në të cilën periudhë e ka dërguar në Konsultim te të gjitha institucionet përkatëse, që t’ju ofrojë informata për publikun e në veçanti për grupet e interesit me qëllim të merret mendimi i publikut dhe grupeve të interesit rreth hartimit e këtij drafti të shënuar më lart .

Gjatë hartimit të këtij drafti, janë mbajtur një varg takimesh të Grupit Punues, ku komentet dhe propozimet e shumicës së anëtareve janë përshkruara në draftin përkatës.

Pas përfundimit të procesit të konsultimit (përmes ‘platformës për konsultime publike’) është mbajtur edhe një takim i Grupit Punues, me qëllim të finalizimit të Udhëzimit Administrativ, përshirë edhe adresimin e kontributeve që janë dërguar gjatë konsultimit.

|  |  |  |  |  |
| --- | --- | --- | --- | --- |
| Metodat e Konsultimit | Datat/kohëzgjatja | Numri i pjesmarresve | Numri i pjesёmarrёsve të cilet kane kontribuar | Numri i komenteve te pranuara |
| 1. Konsultimet me shkrim / në mënyrë elektronike; | Dhjetor 2021 -gusht 2022 | 51 | 2 | 2 |
| 1. Punёtoritё me grup punues | 24.5.2022  2&3.06.2022  14.7.2022  17.10.2022 dhe  20.10.2022 | 21 | 21 | - |
| 1. Diskutimi paraprak | 01.08.2022 deri më 19.08.2022 | 30 | 0 | 1 |
| 1. Publikimi në uebfaqe/Platforma elektronike /Diskutimi publik | 21.09.2022 deri më 11.10.2022 | - | 1 | 1 |
| 1. Takimet publike |  |  |  |  |
| 1. Konferencat |  |  |  |  |
| 1. Takime me grupe të interesit |  |  |  |  |
| 1. Punëtoritë |  |  |  |  |
| 1. Intervistat/takimet sy në sy |  |  |  |  |
| 1. Hulumtimet e opinionit |  |  |  |  |
| 1. Votimi diskutues |  |  |  |  |
| 1. Panelet me qytetarë |  |  |  |  |
| 1. Stendat në rrugë |  |  |  |  |
| 1. Tjetër |  |  |  |  |

**Përmbledhje e kontributeve të pranuara gjatë procesit të konsultimit dhe kategoritë e kontribuesve**

Gjatë konsultimit publik kemi pasur vetem një koment.

**Çështje tjera**

Meqë drafti ishte punuar me shumë kujdes dhe me nenet e deshifruara e konsideronim se mund t`i kontribuonin maksimalisht qëllimit të U.A, nuk kemi pasur çështje tjera për të adresuar.

**Hapat e ardhshëm**

Pas përfundimit të procesit të konsultimit paraprak dhe konsultimit publik i cili është bërë në pajtim me udhëzuesit dhe standardet përkatëse për konsultime publike të nxjerra në pajtim me RRPQ, kryetari i komisionit për hartimin e Udhëzimit Administrativ i’a dërgon aktin normativ drejtorit të departamentit Ligjor të ministrisë përkatëse i cili nëse nuk ka vërejtje, e procedon për shqyrtim dhe miratim Ministrit të ministrisë përkatëse.

Tabela e detajuar me informatat për kontribuesit në diksutimin publik, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| **Prof. Jetullah Sylejmani** | **Çështja 1: Si të plotësohet Rubrika e mungesave të nxënësve**  Një nga problematikat e cila asnjëherë nuk është rregulluar me asnjë dokument ligjor dhe ka përcjellur me vite të tëra arsimin parauniversitar (që nga paslufta) është mungesa e sqarimeve dhe udhëzimeve se si duhet të plotësohet rubrika e mungesave të nxënësve në ditarin e klasës. Si rezultat i mungesës së udhëzimeve të sakta se si plotësohet rubrika e mungesave, mësimdhënësit kanë përdorë kritere arbitrare, kontradiktore shpesh duke përdorur edhe standarde të dyfishta se kur duhet të shënohet dhe kur nuk duhet të shënohet një mungesë e një nxënësi në ditarin e klasës.  Pra për vite të tëra, një numër i konsiderueshëm i mësimdhënësve kanë shfrytëzuar këtë vakum ligjor dhe nuk i kanë shënuar (evidentuar) fare në ditarin e klasës nxënësit që kanë kanë munguar në orë mësimore dhe kanë pasur një arsye specifike si: në rast se ka rast vdekje, në rast se është i sëmurë, në rast se mungon me lejen e kujdestarit apo mësimdhënësit të lëndës etj.  Por për të njejtat arsye të mungesës së nxënësit në orë mësimore *(në rast se ka rast vdekje, në rast se është i sëmurë, në rast se mungon me lejen e kujdestarit apo mësimdhënësit të lëndës etj)*, mësimdhënës të tjerë e kanë evidentuar në ditar mungesën e nxënësve.  Ose kemi mësimdhënës që për të njejtat arsye të mungesës së nxënësit në orë mësimore (*në rast se ka rast vdekje, në rast se është i sëmurë, në rast se mungon me lejen e kujdestarit apo mësimdhënësit të lëndës etj.)* herë shënon, herë nuk shënon nxënësit, ose disa nxënës i shënojnë e disa tjerë nuk i shënojnë (duke përdorur standarde të dyfishta).  Në këtë formë kemi një konfuzion te mësimdhënësit, e sidomos tek nxënësit të cilët nuk e kanë të qartë se kur duhet të evidentohet (shënohet) në ditar të klasës, e kur nuk duhet të evidentohet mungesa e nxënëit në orë mësimore.  Praktika e mos evidentimit të mungesës së nxënësit në orë mësimore ka bërë që disa mësimdhënës dhe disa nxënës të bësojnë vërtetë që në disa raste *(në rast se ka rast vdekje, në rast se është i sëmurë, në rast se mungon me lejen e kujdestarit apo mësimdhënësit të lëndës etj),* edhe nëse mungojnë nxënësit nuk duhet të shënohen në ditar. Dhe për shkak të këtij besimi kemi nxënës që reagojnë ndaj mësimdhënësve që i evidentojnë mungesat e nxënësve në ditar.  Kjo ka bërë që disa mësimdhënës, sidomos kujdestarët e klasës në rubrikën e vërejtje të ditarit të klasës, të shënojnë dhe të lënë porosi për mësimdhënësit tjerë që mungesa e x nxënësit të mos evidentohet fare në ditar si mungesë, madje edhe reagojnë ndaj mësimdhënësve që nuk e kanë përfillur porosinë dhe i kanë evidentuar mungesat e këtyre nxënësve në ditar.  Konsideroj që mosevidentimi i nxënësve që mungojnë në ditarin e klasës dhe kërkesa e kujdestarrëve që mësimdhënësit të mos shënojnë në ditar nxënësit që mungojnë (për çfardo arsye) është e pa drejtë dhe e palogjikshme përderisa ditari përmban rubrikën e mungesave të arsyeshme.  Nëse nuk i shënojmë nxënësit që mungojnë në orë mësimore ne nuk e evidentojmë të vërtetën në ditar të klasës, sepse edhe nxënësi që nuk është prezent në orë mësimore, logjikisht na dal që ka qenë present. Dhe në këtë formë mësimdhënësit nuk e thonë dhe e fshehin të vërtetën (gënjejmë dhe mashtrojmë).  Nëse nuk i shënojmë fare në ditar nxënësit që mungojnë me arsye, atëherë bëhet e pavlefshme rubrika e mungesave të arsyeshme, pra shtrohet pyetja për çfarë na shërben rubrika e mungesave me arsye në ditar?  **Çështja 2: Vonesa e nxënësve në orë mësimore**  Një problematikë tjetër e cila gjithashtu asnjëherë nuk është rregulluar me asnjë dokument ligjor është mungesa e informacioneve, sqarimeve dhe udhëzimeve se si duhet të trajtohen vonesat e nxënësve në orë mësimore. Si rezultat i mungesës së udhëzimeve të sakta mësimdhënësit kanë përdorë kritere arbitrare, kontradiktore shpesh duke përdorur edhe standarde të dyfishta se kur duhet të konsiderohet një vonesë si vonesë dhe kur si humbje e orës mësimore. Në këtë formë është bërë një padrejtësi e madhe ndaj nxënësve, kur i njejti standard është përdorur si për nxënësin që është vonuar 1 minutë në orë mësimore si për nxënësin që është vonuar 35 minuta në orën mësimore.  Pra kemi nxënës që është vonuar 1-5 minuta në orë mësimore dhe pasi është evidentuar në fillim të orës mungesa e tij në ditar, kujdestari i klasës ia ka numëruar si mungesë në orë mësimore edhe pse nxënësi ka qenë prezent 39 minutat e tjerë në orë mësimore.  Prandaj kërkoj që të rregullohet në mënyrë ligjore çështja se çfarë është vonesa dhe çfarë është mungesa në orë mësimore, cili është dallimi midis tyre, kur një vonesë nuk mund të konsiderohet mungesë në orë mësimore (deri në sa min max) dhe kur një vonesë mund të konsiderohet si mungesë në orë mësimore.  **Çështja 3:** **Plotësimi i rubrikës së orëve/njësive mësimore në ditarin e klasës**  Një rubrikë tjetër e cila gjithashtu keqpërdoret dhe keqshfrytëzohet nga mësimdhënësit si mungesë e një udhëzuesi të shkruar ligjor është Plotësimi i rubrikës së orëve/njësive mësimore në ditarin e klasës. Shumë mësimdhënës evidentojnë në ditar orët që nuk i kanë zhvilluar fare në klasë më nxënës si orë të realizuara apo të mbajtura sidomos kur të tërë nxënësit e një klase ikin nga ora apo nuk janë prezent në orë mësimore, me arsyetimin që mësimdhënësi ka qenë prezent.  Prandaj për të eliminuar këtë keqpërdorim dhe për të evidentuar të vërtetën e mbajtjes apo mosmbajtjes së orëve mësimore, propozoj që në këtë UA të përcaktohet qartë me shkrim se kur konsiderohet dhe duhet të shënohet një orë si e mbajtur dhe kur si e pambajtur.  Prandaj për të mos i lënë hapësirë konfuzitetit, keqpërdorimit, keqinterpretimit dhe standardeve të dyfishta dhe për hir të evidentimit të së vërtetës në ditar propozoj që në draft UA Nr.\_/2022 Për Dokumentacionin Shkollor në Arsimin Parauniversitar të mbushet ky vakum ligjor me këto sugjerime të poshtëshënuara:  **SUGJERIME DHE KOMENTE**  **Neni X**  **Mungesat e nxënësve**   1. Çdo nxënës që **nuk** është prezent në orë mësimore, pavarësisht arsyes së mungesës **duhet** të shënohet në Ditarin e klasës në orën në të cilën mungon, nga mësimdhënësi i lëndës; 2. Ndalohet që për çfardo arsye mësimdhënësit/kujdestarët e klasëve të shënojnë në rubrikën e Vërejtjeve në ditar, shkrime përmes të cilave kërkojnë nga mësimdhënësit tjerë që të mos shënojnë X nxënësin që mungon në orë mësimore.   **Neni xx**  **Arsyetimi i mungesave**   1. Çdo nxënës që ka arsye përse ka munguar, iu arsyetohen mungesat si të arsyeshme nga kujdestari i klasës; 2. Arsyetimi i mungesave të nxënësve bëhet përmes Vërtetimeve zyrtare me shkrim të lëshuara nga organet kompetente ose dëshmive tjera të verifikueshme.   **Neni xxx**  **Mosarsyetimi i mungesave**   1. Çdo nxënës që nuk ka arsye ose dëshmi përse ka munguar, nuk iu arsyetohen mungesat nga kujdestari i klasës; 2. Asnjë mungesë e nxënësve nuk mund të bëhet e arsyeshme pa u mbështetur në dëshmi të verifikueshme; 3. Për çdo mungesë të paarsyeshme të nxënësve, kujdestari i klasës ka për obligim që të informoj prindin e nxënësit.   **Neni xxx**  **Masat disiplinore për mungesat paarsye**   1. Kujdestari i klasës ka obligim të informoj me kohë organet e shkollës për secilin nxënës që ka 15 mungesa të paarsyeshme; 2. Ndaj nxënësve që në vazhdimësi bëjnë mungesa të paarsyeshme, do të merren masa disiplinore sipas ligjit.   **Neni xxx**  **Vonesat e nxënësve**   1. Çdo nxënës ka obligim që të vijë me kohë dhe të largohet me kohë në orë mësimore; 2. Çdo vonesë e nxënësve në orë mësimore duhet të evidentohet tek rubrika e mungesave të nxënësve, ku duhet të shënohen në kllapa se sa minuta është vonuar x nxënësi; 3. Të gjithë nxënësit që vinë me vonesë në orën mësimore, dhe kanë arsye për vonesën e tyre duhet të pranohen në mësim nga mësimdhënësit, dhe nuk duhet të largohen nga ora mësimore; 4. Çdo vonesë që nuk kalon një të tretën e orës mësimore nuk konsiderohet humbje e orës mësimore dhe evidentohet në ditar si vonesë dhe jo si mungesë në orë mësimore; 5. Çdo vonesë që kalon një të tretën e orës mësimore konsiderohet humbje e orës mësimore dhe evidentohet në ditar si mungesë në orë mësimore; 6. Arsyetimi apo mosarsyetimi i vonesave të nxënësve bëhet nga kujdestari i klasës duke u bazuar në dëshmitë e verifikueshme të nxënësve; 7. Për vonesat e shpeshta dhe të parasyeshme të nxënësve, kujdestari i klasës ka për obligim që të informoj prindin e nxënësit; 8. Pas informimit të prindit në rast se prap vazhdohet me vonesa të shpeshta të paarsyeshme, kujdestari i klasës merr masa disiplinore ndaj nxënësit.   **Neni XXX**  **Plotësimi i rubrikës së orëve/njësive mësimore në ditarin e klasës**   1. Çdo orë e realizuar në klasë evidentohet në ditarin e klasës; 2. Njësia mësimore e evidentuar në ditarin e klasës duhet të jetë e njejtë me njësinë e planifikuar me planin dymujor; 3. Nuk duhet të shënohet në ditar asnjë orë apo njësi mësimore që nuk është zhvilluar në klasë pa marrë parasyshë arsyen e moszhvillimit;   Në rast se nuk zhvillohet ndonjë orë mësimore, mësimdhënësi ka për obligim të shënoj në rubrikën e njësisë mësimore që ora nuk është mbajtur dhe në rubrikën e vërejtjeve arsyen përse | E refuzuar | Pas shqyëtimit nga grupi punues, komentet refuzohen me arsyetimin që nuk janë tsipas fushëveprimtarisë dhe qëllimit të Udhëzimit Administrativ. nënligjore. |